
Subject: OBVESTILO 
	
	 
Spoštovani,

Pošiljam vam seznam zdravstvenih domov in obvestilo, ki jim je bilo posredovano, za določitev vstopnih točk za morebitne okužene s Covid-19. 
Na jutrišnjem sestanku se bomo dogovorili za smiselno zmanjšanje števila vstopnih  mest za 1.fazo, ko brisov še ni tako veliko, v nadaljevanju pa bodo lahko potrebne vse prvotno določene ustanove.
Jutri vam bomo posredovali tudi kontaktne telefonske številke, kamor se boste lahko obrnili, če boste pri svojem delu imeli morda sumljiv primer. Ker so se posamezne bolnišnice že opremile z improviziranimi prostori za izoacijo in odvzem brisov, je smiselno povezovanje s primarno zdravstveno ravnjo, zaradi racionalizacije procesov. Predvidevamo, da bodo posamezna okolja določila le eno mesto (bolnišnica ali ZD, kamor bodo od vseh izvajalcev napoteni sumljivi primeri določenega območja).
 
O končni odločitvi začetnih vstopnih točk in njihovih kontaktih, če jih bomo do takrat že imeli, vas bomo takoj po sestanku z ZD-ji seznanili.
 
Pripenjam tudi navodilo glede bolniškega staleža v primeru izolacije. Razlog za izolacijo osebe mora biti dogovorjen oz. potrjen s strani epidemiologa oz. v skladu z navodili v priponki. 
 
Pacient  s potrjeno okužbo z SARS-CoV-2 bo sprejet v bolnišnično oskrbo in obravnavan v skladu z dobro klinično prakso.
 
Pacientove visokorizične tesne stike t.j. osebe, ki živijo s pacientom v skupnem gospodinjstvu, obravnava epidemiolog. V skladu s sprejeto strokovno doktrino NIJZ, bo epidemiolog visokorizičnim tesnim stikom priporočil samoizolacijo v domačem okolju. Samoizolacija bo priporočena za obdobje 14 dni od zadnjega nezaščitenega stika s potrjenim primerom. 
 
Navodila  za obravnavo visokorizičnih tesnih stikov so dostopna na spletni strani NIJZ, povezava: https://www.nijz.si/sites/www.nijz.si/files/uploaded/nov_koronavirus_-_navodila_za_epidemiologe_oe_nijz_27.2.pdf (postopanje epidemiologa)
 
Navodila za visokorizične tesne stike potrjenega primera so na spletni strani NIJZ, povezava:  https://www.nijz.si/sites/www.nijz.si/files/uploaded/sars-cov-2_obvestilo_za_visoko_rizicne_tesne_kontakte_27.2.pdf
 
 
Prijazno vas pozdravljam in vam želim čim manj zapletov, o nadaljnjih ukrepih pa vas bomo s strani MZ in NIJZ sproti obveščali
 
Vse dobro,
 
Simona Repar Bornšek

